b'\n_START_ARTICLE_\nJess Thorup\n_START_SECTION_\nSpillerkarriere\n_START_PARAGRAPH_\nSom fodboldspiller spillede Thorup angriber og spillede for OB, Uerdingen, FC Tirol, Esbjerg fB og Ham-Kam. _NEWLINE_Jess Thorup n\xc3\xa5ede at spille 240 kampe og score 71 m\xc3\xa5l i sin tid i Esbjerg fB.\n_START_SECTION_\nTr\xc3\xa6nerkarriere\n_START_PARAGRAPH_\nEfter den aktive karriere sluttede efter efter\xc3\xa5rss\xc3\xa6sonen 2005, blev den forhenv\xc3\xa6rende anf\xc3\xb8rer assisterende tr\xc3\xa6ner for Troels Bech i Esbjerg fB. Selv om st\xc3\xb8vlerne egentlig var stillet p\xc3\xa5 hylden, blev Thorup skiftet ind til sin sidste kamp som spiller med ni minutter igen i en kamp mod Randers FC den 5. november 2006. Da Troels Bech i november 2008 forlod klubben, overtog Thorup midlertidigt cheftr\xc3\xa6nerposten i efter\xc3\xa5rets resterende kampe. Denne rolle vendte han tilbage til i marts 2011, da klubben stoppede samarbejdet med den hidtidige tr\xc3\xa6ner, Ove Pedersen._NEWLINE_I 2013 blev Thorup ansat som tr\xc3\xa6ner for Danmarks U/20- og U/21-landshold, og sidstn\xc3\xa6vnte f\xc3\xb8rte han til slutrunden ved EM 2015, hvor holdet n\xc3\xa5ede semifinalen._NEWLINE_Derefter kom han til FC Midtjylland, som han f\xc3\xb8rte til mesterskabet i 2018 efter et t\xc3\xa6t mesterskabskapl\xc3\xb8b mellem Midtjylland og Br\xc3\xb8ndby IF. I efter\xc3\xa5ret samme \xc3\xa5r blev han hentet til Gent, der havde fyret den dav\xc3\xa6rende tr\xc3\xa6ner efter en serie utilfredsstillende resultater.'